My temptations: Април 2016
Преди години, когато започвах този блог, основната ми идея беше да пиша за козметика :) и на края след 4-5 години съществуване има само една публикация на тази тема.... Сега обаче мисля да променя това и да се върна до някаква степен в изначалните ми мисли за съдържанието на блога. И така започваме тази промяна с един много хубав крем за ръце от любимата ми серия Planet Spa от каталозите на AVON, а именно Treasures of The Desert възстановяващ крем за ръце с мароканско арганово масло. Кремът е в малка опаковка от 30 мл, подобна на тези на кремовете за ръце на The Body Shop. С много лека консистенция и най-хубавото е, че когато се размаже не остава лепкав филм. Мирише много силно и приятно, не мога да определя на, какво точно тъй като хич ме няма по описание на аромитите. Аромата при мен остава дори след първото измиване със сапун. Много добре хидратира кожата и е много икономичен, поне при мен количество малко повече от едно грахово зърно е достатъчно и за двете ръце. Съставът, както можете да видите не е от най-добрите при съдържание на mineral oil, parfum, methylparaben, и др., но понякога човек може да се поглези и с не толкова изчистена козметика. На някой тези съставки може и да не му пречат, но лично аз гледам към по-изчистената, био и сертифицирана козметика, за това покупката на този крем си е голямо изключение за мен. :)
Ще започна първо с по-билковите: Cleansing DETOX a pleasant and balanced herbal blend, Ahmad tea London - 20 пакетчета. Съдържа следните съставки: по 14 % копър и мента, по 13 % брезови листа и розмарин, по 11 % корен и листа на глухарче, по 10 % коприва и джинджифил и 4 % листа от сладка къпина. Изключително приятен чай, в който най-вече като аромат и вкус се усеща джинджифила, но не неприятно и остро, а много балансирано. Успокоява много корема при подуване, тежест или болка. Имайте в предвид, че аз пия всички чайове без, какъвто и да е подсладител. Обичам да усещам оригиналния вкус на съставките. Pure Peppermint Leaves, Dilmah, опакована в Полша, произход Шри Ланка - 20 пакетчета. Съдържанието е само и единствено листа от мента с много силен аромат и вкус. Обожавам ментата и като аромат, и като вкус и като действие, и никога в къщи не оставаме без него. Много добре действа вечер преди сън за успокоение, също така и при болки и подуване на корема, а също и при грип и болки в гърлото с лъжичка мед (единствената ситуация, когато слагам подсладител в чая е, когато съм болна).
А сега дойде ред и на двата черни чая от първата снимка: Fruit Garden, Pickwick, Холандия - 20 пакетчета. Съдържа: черен чай, аромати и парченца плодове (боровинки, къпини, малини и ягоди). Много приятен и балансиран черен чай. Сутрин със закуската много добре върви :), сладичък е заради плодовете и в същия момент доста добре събужда заради кофеина от черния чай.
Black tea, Black Forest, STASH, USA - 18 пакетчета. 100 % натурални съставки: черен чай, какови черупки, хибискус, шоколадов вкус, екстракт от ванилия и аромат на череша. Много по-силен черен чай е от по гореспоменатия, вкусът също е сладникъв, по скоро се усеща черешата пред другите съставки. Сутрин действа много ободряващо и същевременно носи невероятна наслада и успокоение. Чаойвете на Stash си поръчвам от iHerb тъй
като само там има вкусовете, които харесвам, тук се
внасят някой от видовете, но за съжаление по-обикновените и неинтригуващи. Малко, по-малко ще ви представям и останалите от колекцията ;) Дано да ви е харесала информацията и да съм ви заинтригувала да пробвате и някой нов вкус или марка.